Protokol o radu Knjižnice OŠ Petra Preradovića, Zadar u uvjetima pandemije sastavljen je u skladu sa **Smjernicama za rad školskih knjižnica u uvjetima bolesti COVID-19** Nacionalne i sveučilišne knjižnice koje propisuju pružanje usluga korisnicima u skladu s mogućnostima svake pojedine knjižnice, odnosno prostornim uvjetima, a u skladu s organizacijom rada škole i dogovoru s ravnateljima.

Rad Knjižnice OŠ Petra Preradovića, Zadar odvija se u skladu s mjerama suzbijanja epidemije bolesti COVID-19, a usluge školske knjižnice korisnicima su dostupne prema ograničenom načinu rada.

**Korisnici su dužni pridržavati se svih objavljenih aktualnih mjera**prema sljedećem

**PROTOKOLU ZA KORISNIKE**

1. Broj osoba koje istodobno mogu boraviti u prostorijama knjižnice i čitaonice je ograničen (4 osobe – 1 knjižničar i 3 korisnika).

2. Broj korisnika koji istodobno mogu boraviti u školskoj knjižnici je tri (3): jedan korisnik koji posuđuje građu i dva korisnika koja uče/rade u čitaonici ili do tri korisnika koji uče/rade u čitaonici. Za individualni rad u knjižnici dostupna su tri mjesta: jedno mjesto za rad na računalu i dva mjesta za učenje.

3. Pri posudbi knjiga u knjižnicu može ući jedan korisnik. Učenici koji trebaju posuditi/vratiti knjigu ulaze u knjižnicu jedan po jedan.

4. Građa nije u slobodnom pristupu pa knjižničar uzima građu s police i daje ju učeniku radi posudbe ili korištenja u čitaonici.

5. Prije ulaska u prostorije knjižnice obvezno je staviti **zaštitnu masku** i ispravno ju nositi u svim prostorijama knjižnice.

6. Nakon ulaska u knjižnicu korisnici moraju obvezatno **dezinficirati ruke**.

7. Obvezatno je pridržavanje propisanog razmaka od najmanje 1,5 metra između pojedinih osoba u knjižnici i čitaonici.

8. Tijekom razgovora obvezatno je zaštitnu masku imati preko nosa i usta te zadržati udaljenost od najmanje 1,5 metra.

9. Obvezatna je karantena vraćene građe u trajanju od 24 do 72 sata, što može utjecati na dostupnost građe za posudbu. Građa korištena u čitaonici podliježe pravilima o karanteni.

10. U čitaonici je dopušteno korištenje samo radnih stolova uz koje je postavljen stolac i natpis „MJESTO ZA RAD“. Nije dopušteno premještanje stolova i stolaca. Nije dopušteno približavanje drugim osobama na udaljenost manju od 1,5 metara.

Stanka Martinac-Pera, prof.

ravnateljica Škole

Ivana Perić, prof., mag. bibl., str. sur. mentorica

Iva Medić, prof., dipl. knjiž.

Zadar, 7. rujna 2020.